2.  2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกของประเทศ จดทะเบียนประกอบธุรกิจเมื่อวันที่ 14 มีนาคม
2518 ภายใต้ชื่อเมื่อจดทะเบียนแรกเริ่มว่า บริษัท กองทุนรวม จำกัด
โดยมีวัตถุประสงค์ในการจัดตั้งให้เป็นสถาบันการเงินที่มีส่วนร่วมในการระดมเงินออมจากประชาชนทั่วไปเพื่อพัฒนาตลาดทุนของประเทศ
ทั้งนี้ เป็นการร่วมมือระหว่างรัฐบาลไทย และบรรษัทการเงินระหว่างประเทศ (International
Finance Corporation หรือ IFC)
และได้รับอนุญาตจากกระทรวงการคลังให้ประกอบธุรกิจหลักทรัพย์ประเภท “กิจการจัดการลงทุน”
เมื่อวันที่ 29 ธันวาคม 2518 ผู้ถือหุ้นใหญ่ของบริษัทในปัจจุบันประกอบด้วย กระทรวงการคลัง
ธนาคารออมสิน และบรรษัทเงินทุนอุตสาหกรรมแห่งประเทศไทย

ธุรกิจจัดการกองทุนที่บริษัทได้รับอนุญาตให้ดำเนินการมี 3 ประเภท โดยมีรายละเอียดดังนี้

1. กองทุนรวม ได้รับอนุญาตจากกระทรวงการคลัง ให้ประกอบธุรกิจหลักทรัพย์ประเภท
“กิจการจัดการลงทุน” ตามใบอนุญาตเลขที่ 103/2518 เมื่อวันที่ 29 ธันวาคม 2518
โดยจัดตั้งกองทุนสินภิญโญซึ่งเป็นกองทุนรวมปิดภายในประเทศกองทุนแรกในปี 2520
ด้วยมูลค่าแรกเริ่ม 100 ล้านบาท สำหรับกองทุนรวมต่างประเทศกองทุนแรกได้จัดตั้งในปี 2529
คือกองทุนเปิดไทยแลนด์ฟันด์ มีมูลค่าแรกเริ่ม 30 ล้านเหรียญสหรัฐฯ

2.  กองทุนสำรองเลี้ยงชีพ
    ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพตามกฎกระทรวงการคลัง
    ฉบับที่ 162 (พ.ศ. 2526) ในปี 2527

3.  กองทุนส่วนบุคคล ได้รับอนุญาตจากกระทรวงการคลังให้ประกอบธุรกิจหลักทรัพย์ประเภท
    “การจัดการกองทุนส่วนบุคคล” ในปี 2540

นอกจากนี้ บริษัทได้รับอนุญาตให้ทำหน้าที่เป็นนายทะเบียนหลักทรัพย์จากกระทรวงการคลังในปี 2525
และจากสำนักงานคณะกรรมการกำกับหลักทรัพย์และตลาดหลักทรัพย์ ในปี 2536

การเปลี่ยนแปลงหรือพัฒนาการที่สำคัญเกี่ยวกับการประกอบธุรกิจและการบริหารงานในระยะ 5
ปีที่ผ่านมา :

- ในปี 2540 บริษัทได้รับอนุญาตจากกระทรวงการคลังให้ประกอบธุรกิจหลักทรัพย์เพิ่มขึ้นอีก 1
ประเภท คือ ธุรกิจจัดการกองทุนส่วนบุคคล

-   ในปี 2542 บริษัทได้ปรับโครงสร้างองค์กร โดยเน้นโครงสร้างองค์กรแบบราบ (Flat
    Organization) ที่ไม่มีสายการบังคับบัญชามากเกินความจำเป็น
    และแบ่งงานของบริษัทออกเป็น 3 สายงานอย่างชัดเจน คือ สายพัฒนาธุรกิจ
    สายจัดการกองทุน และสายบริหาร จากเดิมที่มีเพียงสายจัดการกองทุน
    และสายบริหารและปฏิบัติการเท่านั้น

-   ในปี 2544 บริษัทได้ดำเนินการเปลี่ยนชื่อบริษัทกับกระทรวงพาณิชย์
    โดยเปลี่ยนชื่อบริษัทจากเดิม “บริษัทหลักทรัพย์ กองทุนรวม จำกัด (มหาชน)” เป็นชื่อใหม่
    “บริษัทหลักทรัพย์จัดการกองทุน เอ็มเอฟซี จำกัด (มหาชน)” เมื่อวันที่ 9 มีนาคม 2544 ทั้งนี้
    เพื่อให้ชื่อของบริษัทสะท้อนถึงลักษณะการประกอบธุรกิจจัดการกองทุนที่ชัดเจน มีความโดดเด่น
    และเป็นที่จดจำได้ง่ายสำหรับลูกค้าและนักลงทุนทั่วไป ในขณะเดียวกัน
    บริษัทได้ปรับเปลี่ยนสัญลักษณ์ (Logo) ของบริษัทใหม่ เพื่อสื่อถึงความเป็นบริษัทที่มีความมั่นคง
    มีการพัฒนาอยู่ตลอดเวลาไม่หยุดนิ่ง
    และมีทีมงานที่ร่วมกันเป็นพลังสร้างความเจริญเติบโตโดยไม่หยุดยั้ง

-   ในปี 2544 บริษัทได้จัดตั้งกองทุนใหม่ 7 กองทุน ประกอบด้วยกองทุนรวมผสมแบบยืดหยุ่น 3
    กองทุน กองทุนรวมอสังหาริมทรัพย์และสิทธิเรียกร้อง (กอง 4) 1 กองทุน กองทุนส่วนบุคคล
    2 กองทุน และกองทุนเพื่อการร่วมลงทุน 1 กอง กองทุนเหล่านี้มีมูลค่าทรัพย์สินสุทธิรวม
    2,156.50 ล้านบาท ณ สิ้นปี 2544

-   ในปี 2545
    บริษัทได้รับการคัดเลือกจากสำนักงานคณะกรรมการกำกับหลักทรัพย์และตลาดหลักทรัพย์ให้จัดตั้งและบริหารกองทุนรวมที่ลงทุนในต่างประเทศ
    (Foreign Investment Fund : FIF)

2.2 ภาพรวมการประกอบธุรกิจของบริษัท

 การจัดการกองทุนรวม

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกในประเทศไทย
โดยได้รับอนุมัติจากกระทรวงการคลังให้ดำเนินธุรกิจจัดการกองทุนในปี 2518 ต่อมาในปี 2535
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ได้ให้ใบอนุญาตจัดการกองทุนรวมแก่บริษัทใหม่อีก 7 ราย ทำให้มีการแข่งขันขึ้นในธุรกิจนี้
และได้อนุมัติให้มีการจัดตั้งบริษัทหลักทรัพย์จัดการกองทุนเพิ่มขึ้นอีก 3 ราย ในปี 2539 และ 2
รายในปี 2540 ปัจจุบันจำนวนบริษัทหลักทรัพย์จัดการกองทุนมีทั้งสิ้น 14 ราย

 การบริหารกองทุนสำรองเลี้ยงชีพ

บริษัทได้รับอนุมัติจากกระทรวงการคลังให้เป็นผู้จัดการกองทุนสำรองเลี้ยงชีพตั้งแต่ปี 2527
หรือเป็นเวลากว่า 16 ปี
ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพจำนวน
23 ราย ประกอบด้วย ธนาคารพาณิชย์ 9 ราย บริษัทเงินทุน 2 ราย บริษัทหลักทรัพย์ 3 ราย
บริษัทหลักทรัพย์จัดการกองทุน 7 ราย และบริษัทประกันชีวิต 2 ราย

นอกเหนือจากการบริหารกองทุนสำรองเลี้ยงชีพแล้ว บริษัทยังให้คำปรึกษาเรื่องต่างๆ
ที่เกี่ยวกับการจัดตั้งกองทุน การรับโอนกองทุน (เปลี่ยนผู้จัดการกองทุน) การจัดทำข้อบังคับกองทุน
การดำเนินการยื่นจดทะเบียนกองทุนต่อนายทะเบียน
และการจัดทำเอกสารต่างๆของกองทุนตามข้อตกลง

การทำหน้าที่ผู้จัดการกองทุนสำรองเลี้ยงชีพ จะอยู่ภายใต้ข้อกำหนดของกฎหมาย
กฎระเบียบของนายทะเบียน และข้อตกลงระหว่างคณะกรรมการกองทุนและบริษัท
สาระสำคัญประกอบด้วย
การบริหารเงินกองทุนให้เกิดประโยชน์สูงสุดภายใต้ความเสี่ยงที่กองทุนรับได้
กระจายผลประโยชน์ให้สมาชิกกองทุน จัดทำรายงานส่งส่วนราชการ คณะกรรมการกองทุน
และสมาชิกกองทุน รวมทั้งการจ่ายคืนเงินกองทุนกรณีที่สมาชิกพ้นสมาชิกภาพ

การจัดการกองทุนส่วนบุคคล

บริษัทได้รับอนุมัติจากกระทรวงการคลังให้ดำเนินธุรกิจการจัดการกองทุนส่วนบุคคล เมื่อวันที่ 15
มีนาคม 2540 ด้วยจุดมุ่งหมายที่จะขยายการให้บริการแก่นักลงทุนในรูปแบบต่างๆ
กองทุนส่วนบุคคลเป็นกองทุนที่สามารถกำหนดรูปแบบการลงทุนให้เป็นไปตามความต้องการของลูกค้าแต่ละราย
ซึ่งได้แก่บุคคลธรรมดาทั่วไป นิติบุคคล รวมถึงคณะบุคคลทั้งชาวไทยและต่างประเทศ

ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนส่วนบุคคลจำนวน 18
ราย ประกอบด้วย ธนาคารพาณิชย์ 4 ราย บริษัทหลักทรัพย์ 3 ราย
และบริษัทหลักทรัพย์จัดการกองทุน 11 ราย

 

 การเป็นนายทะเบียน

บริษัททำหน้าที่เป็นนายทะเบียนให้แก่กองทุนรวมทั้งในประเทศและต่างประเทศที่บริษัทเป็นผู้จัดการกองทุน
โดยในปัจจุบันมีกองทุนที่บริษัทเป็นนายทะเบียนทั้งสิ้น 55 กองทุน

สำหรับการเป็นนายทะเบียนให้แก่พันธบัตรของรัฐวิสาหกิจต่างๆนั้น
บริษัทมิได้รับเป็นนายทะเบียนตั้งแต่ปี พ.ศ. 2538 เป็นต้นมา
เนื่องจากกระทรวงการคลังได้พิจารณาเห็นชอบให้ธนาคารแห่งประเทศไทยเป็นนายทะเบียนและตัวแทนจ่ายเงินให้แก่พันธบัตรรัฐวิสาหกิจที่กระทรวงการคลังค้ำประกันเงินต้นและดอกเบี้ยตั้งแต่ปีพ.ศ.2537
ทั้งนี้เพื่อให้พันธบัตรรัฐวิสาหกิจสามารถเข้าซื้อขายในตลาดรับซื้อคืนได้
ซึ่งจะก่อให้เกิดประโยชน์แก่สถาบันการเงินที่ลงทุนในพันธบัตรรัฐวิสาหกิจ

ในปัจจุบัน งานทางด้านการเป็นนายทะเบียนของบริษัทจึงมีเพียงพันธบัตรโทรศัพท์ ครั้งที่ 4
ซึ่งได้เริ่มครบกำหนดการไถ่ถอนตั้งแต่ปี พ.ศ. 2538 โดยจะเสร็จสิ้นในปี พ.ศ. 2548
และพันธบัตรการเคหะแห่งชาติที่บริษัทเป็นนายทะเบียนและตัวแทนจ่ายเงินเหลืออยู่อีก 1 รุ่น
ซึ่งครบอายุไถ่ถอนในวันที่ 16 มีนาคม 2545

3.  โครงสร้างรายได้

  หน่วย : ล้านบาท

+-------------+------------+------+-----+-----+-----+----+-----+----+
| ประเภทรายได้ | ด          | %    | ปี   | %   | ปี   | %  | ปี   | %  |
|             | ำเนินการโดย |      | 2   |     | 2   |    | 2   |    |
|             |            | กา   | 542 |     | 543 |    | 544 |    |
|             |            | รถือห |     |     |     |    |     |    |
|             |            | ุ้นของ |     |     |     |    |     |    |
|             |            | บริษัท |     |     |     |    |     |    |
+-------------+------------+------+-----+-----+-----+----+-----+----+
| รายได้จ      | บล         | -    | 163 | 67  | 178 | 5  | 181 | 7  |
| ากการจัดการโ | จ. เอ็มเอฟซี |      | .21 | .39 | .51 | 7. | .51 | 7. |
| ครงการกองทุน |            |      |     |     |     | 68 |     | 00 |
|             |  จำ        |      |     |     |     |    |     |    |
|             | กัด (มหาชน) |      |     |     |     |    |     |    |
+-------------+------------+------+-----+-----+-----+----+-----+----+
| รายได้อื่น     | บล         | -    | 50  | 20  | 116 | 3  | 35  | 1  |
|             | จ. เอ็มเอฟซี |      | .66 | .92 | .08 | 7. | .27 | 4. |
|             |            |      |     |     |     | 50 |     | 96 |
|             |  จำ        |      |     |     |     |    |     |    |
|             | กัด (มหาชน) |      |     |     |     |    |     |    |
+-------------+------------+------+-----+-----+-----+----+-----+----+
| รายไ        | บ          | 9    | 1   | 0   | -   | -  | -   | -  |
| ด้จากการลงทุน | ริษัท เอ็มเอฟ | 9.99 | .60 | .66 |     |    |     |    |
|             |            |      |     |     |     |    |     |    |
|             | โ          |      |     |     |     |    |     |    |
|             | ฮลดิ้งส์ จำกัด |      |     |     |     |    |     |    |
+-------------+------------+------+-----+-----+-----+----+-----+----+
| รายได้อื่น     | บ          | 9    | 26  | 11  | 14  | 4. | 18  | 8. |
|             | ริษัท เอ็มเอฟ | 9.99 | .72 | .03 | .92 | 82 | .96 | 04 |
|             |            |      |     |     |     |    |     |    |
|             | โ          |      |     |     |     |    |     |    |
|             | ฮลดิ้งส์ จำกัด |      |     |     |     |    |     |    |
+-------------+------------+------+-----+-----+-----+----+-----+----+
| รวมทั้งสิ้น     |            |      | 242 | 100 | 309 | 10 | 235 | 10 |
|             |            |      | .19 | .00 | .51 | 0. | .74 | 0. |
|             |            |      |     |     |     | 00 |     | 00 |
+-------------+------------+------+-----+-----+-----+----+-----+----+